ماجاریستان‌دا کئچیریلن یئرلی سئچیم‌لرده باشکند بوداپشت‌ی موخالیفت پارتیلری‌نین اورتاق نامیزدی قازاندی.
رسمی اولمایان سئچیم نتیجه‌لرینه گؤره، باشکند بوداپشت‌ده موخالیفت پارتی‌لری‌نین اورتاق نامیزدی گئرگلی کاراچسونی یورده 50.8 ، حکومتده اولان فیدسز (ماجار وطنداش بیرلیگی) و خریستیان دموکراتیک خالق پارتیسی (KDNP) کوالیسیونون نامیزدی ایستوان تارلوس ایسه یوزده 44 سس آلیب.
بوداپشت شهری‌نین 13 بؤلگه‌سینده موخالیفت، 7 بؤلگه‌ده ایسه فیدسز- خریستیان دموکراتیک خالق پارتیسی نامیزدی سئچیمنی قازاندی.
اؤلکه‌ده 23 بؤیوک شهرین 13ونده فیدسز- خریستیان دموکراتیک خالق پارتیسی، 10ونده ایسه سئچیمه اتفاق حالیندا گیرن موخالیفت نامیزدلری نتیجه‌یه چاتیب.
باش ناظیر ویکتور اوربان، سئچیم نتیجه‌لری ایله باغلی وئردیگی بیاناتدا، ماجاریستاندا هله ده فیدسز- خریستیان دموکراتیک خالق پارتیسی اتفاقی‌نین ان گوج‌لو سیاسی پروسه اولدوغونو دئدی.
باشکند بوداپشت‌ین 9 ایلدن بری پارتیسی‌نین ایداره‌سینده اولوندوغونا دقت چکن اوربان، بو سئچیم‌لرده باشکندی ایتیردیک‌لرینی اما بوداپشتلی‌لرین ماراغی اوچون یئنی سئچیلن بلدیه باشقانی ایله امکداشلیغا حاضیر اولدوق‌لارینی دئییب.
8  میلیون 25 مین سئچیجی‌نین اولدوغو ماجاریستاندا سئچیمه قاتیلما نیسبتی یوزده 48.5 اولا‌راق رئال‌لاشدی.
